బాగా నొప్పిగా ఉందా?
కాస్తంత నొప్పి, అంతే.
కట్లు విప్పాల్సిన సమయమైంది.
కనబడటం లేదు.
-ఏమీ కనబడటం లేదు! -నాన్నా. నాన్నా.
-నేను చూడలేకపోతున్నాను. -పర్వాలేదు. శాంతించు.
-ఓలొమన్, ఇది పని చేయలేదు. -నాన్నా, శాంతించు.
మళ్లీ ప్రయత్నిద్దాం. శస్త్రచికిత్స మళ్లీ చేద్దాం. దాన్ని మళ్లీ ప్రయత్నించండి.
మన్నించాలి. కానీ ఇక ఏమీ చేయలేము.
నువ్వు పొరబడుతున్నావు! తప్పకుండా ఏదోక పద్ధతి ఉండాలి.
-ఓలొమన్. -నాన్నా.
నువ్వు చదవడం కొనసాగించాలి. వైద్యపరమైన పుస్తకాలను, అన్నిరకాల పుస్తకాలను చదవాలి.
అక్కడే మనకి సమాధానాలు దొరుకుతాయి.
నాన్నా, నేను అన్ని పుస్తకాలను చదివాను.
వాటి ద్వారా నీ శుక్లం బాగా పాడైపోయిందని నాకు తెలిసింది.
నువ్వు సరిగ్గా వెతకడం లేదు!
నేను గుడ్డివాడిగా బతకలేను.
నేను చెప్పేది అర్థమవుతోందా?
నేను గుడ్డివాడిగా బతకలేను!
ఏంటి?
పారిపోవాలనే ఆలోచన రానివ్వకు.
లెఫ్టినెంట్ కమాండర్ రెన్.
సరే, లెఫ్టినెంట్.
ద్వారం తెరవండి!
అలాగే, సర్!
అప్పుడు...
గాయపడిన వాడు, కానీ ఇంకా చావని వాడైన ధీరాతిధీర త్రివాంటియన్, టాలివర్...
శక్తినంతా కూడదీసుకొని నిలబడి తన అశ్వాన్ని అధిరోహించాడు.
ఉరుముల ఫెళఫెళలు, జోరువాన...
అతని స్థైర్యాన్ని తగ్గించాయి, కానీ,
తన అలసిన మనుషులను నెత్తుటి మైదానాలలో పొడవాటి గడ్డి ఉన్న చోటి నుండి...
గానైట్ కంచుకోటకి చేర్చాడు.
అతని సారథ్యంలో, 20 మంది త్రివాంటియన్ సైనికులు...
గానైట్ సేనని రాత్రి నుండి...
ఉదయం దాకా నిలువరించారు...
చివరికి అదనపు బలగాలు అక్కడి చేరుకొని పరిస్థితిని తమ గుప్పెట్లోకి తెచ్చాయి.
ఎక్కడికి తీసుకెళ్తున్నావు?
నీకే తెలుస్తుందిలే.
ఇప్పటిదాకా నేను ఇంత ఎత్తు ఎక్కలేదు.
అవునా?
నా చిన్నప్పుడు, ఈ కట్టడాలన్నింటినీ ఎక్కేదాన్ని.
నాకు చూపు ఉంది కదా, అందుకని నాకు ఈ ప్రాంతాలే సురక్షితమైనవిగా అనిపించేవి.
ఇతరులు ఎవరూ రాలేని చోటికి వెళ్లడమంటే నాకు ఇష్టమేమో.
నేను ఈ ఇంటిని కూడా అలాగే కనుగొన్నాను.
అప్పటి నుండి నేనే దీన్ని చూసుకుంటున్నాను.
జనాలు తమ చూపును బాగా సద్వినియోగపరుచుకొనేవారు.
మనం వినడాన్ని, అనుభూతి చెందడాన్ని, ఇంకా వాసన పసిగట్టడాన్ని ఒక కళగా మలుచుకున్నాం
కానీ వాళ్ల ప్రపంచమంతా చూపు మీదే ఆధారపడి నడిచింది.
-జనాలు కూడా. -ఏంటి?
మనుషులు కూడా ఒకరినొకరు చూసుకోవాలి.
ఇది నాకు చాలా ఇష్టమైన పుస్తకం.
ఈ చిత్రాల్లో ఉన్న అమ్మాయి గురించి నేను కథలు అల్లేదాన్ని,
తనకి గ్వెండొలిన్ అని పేరు పెట్టాను.
తన పేరు ఆలిస్.
నీకు చదవడం వచ్చు.
ఈ పుస్తకం పేరు "ఆలిసి ఇన్ వండర్ల్యాండ్".
"ఆలీస్ కి, నది ఒడ్డున తన సోదరి పక్కన ఊరికే ఖాళీగా కూర్చొనీ కూర్చొనీ
విసుగొచ్చేసింది."
"ఒకట్రెండు సార్లు తన సోదరి చదువుతున్న పుస్తకంలోకి తను తొంగి చూసింది,
కానీ అందులో బొమ్మలు కానీ సంభాషణలు కానీ లేవు."
వద్దు!
"బొమ్మలు, సంభాషణలు లేనప్పుడు ఈ పుస్తకం వల్ల ఉపయోగమేంటి,
అని ఆలిస్ అనుకుంది."
ఆపు.
అన్నయ్య, నువ్వు బాగానే ఓర్చుకుంటున్నావు.
నువ్వు నా వీపుకు పెట్టిన వాతల కంటే నీ వాతలు పెద్దవేమీ కాదులే.
నువ్వు హనీవాని ఏం చేశావు?
హనీవా?
నీ కూతురికి ఏమవుతుందా అని నువ్వు భయపడుతున్నావు.
భయం బాధ కన్నా భయంకరమైనది, కదా?
నా చిన్నప్పుడు నాకు అలాగే ఉండేది.
నువ్వు నన్ను పెట్టిన చిత్రవధ,
ఆ బాధ మళ్లీ నాకు కలుగబోతోంది, నువ్వు మళ్లీ వస్తావు అన్న భయంతో పోల్చితే,
అది చిన్నదే.
నేను నీకు మాట ఇస్తున్నాను,
ప్రతీరాత్రి నేను ఎంత భయం అనుభవించానో, అంతే భయం హనీవా కూడా అనుభవిస్తుంది.
ఇడో, దయచేసి తనని వదిలేయ్.
ఒకప్పుడు నువ్వు నా అన్నయ్యవి.
ఇప్పటికీ నేను నీ అన్ననే. నేను చాలా బాధపడుతున్నాను.
నేను నిన్ను కాపాడి ఉండాల్సింది. కానీ నేను బలవంతాన...
నీకు బాధ అంటే ఏంటో తెలీదు. అప్పుడే నీకు తెలిసిరాదు.
కానీ త్వరలో నీకు తెలుస్తుంది.
ఎందుకంటే నేను నిన్ను ఇక్కడే ఉంచి...
నువ్వు నన్ను ప్రతీరాత్రి కొట్టినట్టు, నేనూ నిన్ను కొరడాతో కొట్టిస్తాను.
మరి ఇలా చాలా ఏళ్లు గడిచాక,
చివరికి నిన్ను చంపాలని నేను నిర్ణయించుకున్నాక,
అప్పుడు నువ్వు కృతజ్ఞతతో కుమిలిపోతావు.
అతను స్పృహ కోల్పోకూడదు.
-ఇడో. -అతను ప్రతీ దెబ్బని అనుభవించాలి.
లేదు. ఇడో, తనని వదిలేయ్.
ఇడో. ఇడో!
ఇడో!
ఇడో, వద్దు! తనని వదిలేయ్!
ఇడో!
అటెన్షన్.
మూత్రం పోసి, నీళ్ళు నింపుకోవడానికి ఆగుదాం, ఆ వెంటనే ప్రయాణం మొదలుపెడదాం.
అలాగే, సర్.
నాకు స్నానం చేయాలనుంది.
నువ్వు మా మనుషులకు దగ్గరగా ఉండకూడదు.
వాళ్ళు ఆకలితో ఉన్నారు, అలసిపోయున్నారు,
అదీగాక పరిస్థితులు బాగున్నప్పుడే వాళ్లకి మాంత్రికులు అంటే పడేది కాదు.
పద.
నువ్వు ఇప్పటిదాకా ఎంతమంది మాంత్రికులతో మాట్లాడావు?
తొలిసారిగా నీతోనే మాట్లాడటం.
మరి నేనే మొదటి వాడినైతే, మేము భయంకరమైనవాళ్లమని నీకెలా తెలుసు?
నీలాంటి వాళ్లు పాత ప్రపంచాన్ని యంత్రాలతో, విషంతో నాశనం చేసేశారు.
నీలాంటి వాళ్ల వల్ల కోట్లాది మంది ప్రాణాలు కోల్పోయారు.
మరి నీలాంటి వాళ్ల వల్ల వేలాది మంది ప్రాణాలు కోల్పోయారు.
మీరు మా తెగ అయిన...
అల్కెన్నీని భూమ్మీద లేకుండా చేసేశారు.
మాంత్రికులకు ఆశ్రయమిస్తే పర్వవసానాలేంటో వాళ్ళకి బాగా తెలుసు. అది మా రాజ్య చట్టం.
మీరు పిల్లలను చంపారు. పసికందులను కూడా చంపారు.
అప్పుడు నేను అక్కడ లేను.
ఉండుంటే ఏం చేసుండేవాడివి?
నేను మాంత్రికుడిని.
ఎవరు ఎక్కువ మందిని చంపారు? నువ్వా, నేనా?
మహారాణి,
పెన్సా యొక్క మహామహా మేధావులను, మీ రాజ్య వ్యవహరాల కౌన్సిల్ ని మీకు పరిచయం చేస్తున్నా.
దేనికి కౌన్సిల్ అన్నారు?
మీ రాజ్య వ్యవహరాల కౌన్సిల్, మహారాణి.
మీకు సలహాలు ఇవ్వడానికి, మీ ఆదేశాలను అమలుపరచడానికి.
మనం ఇక్కడ సమావేశమైంది సైనిక వ్యవహరాల కౌన్సిల్ కోసం, రాజ్య వ్యవహారాల కోసం కాదు.
మహారాణి, ప్రోటోకాల్ ప్రకారం, యుద్ధాన్ని అధికారికంగా ప్రకటించిన తర్వాతే
యుద్ధ వ్యవహరాల కౌన్సిల్ ని ఏర్పరచవలసి ఉంటుంది.
ప్రోటోకాల్ గురించి నాకు పాఠాలు నేర్పుతున్నాడు.
మన మీద యుద్ధం ప్రకటించబడింది.
కెప్టెన్ గోసెట్, మీకు ఇప్పుడు ఎంత ప్రమాదం పొంచి ఉందో అర్థంకావడం లేదు.
చింతించకండి, మహారాణి, నాకు అర్థమైంది.
నేను ఇక్కడ చేప్పేదంతా సవినయంగా
మీ అభీష్టానుసారమే చెప్తున్నాను.
మనం త్రివాంటియన్ సైన్యమంతటి భారీ సైన్యాన్ని నిలువరించాలంటే,
రాజ్యమంతా మన రక్షణ వ్యవస్థలను మనం మరింత కట్టుదిట్టం చేయాలి.
-కెప్టెన్ గోసెట్... -రక్షణ వ్యవస్థలా?
త్రివాంటియన్లను ఓడించమని దేవుడు మనల్ని ఆజ్ఞాపించాడు.
మనం సిద్ధం అవ్వాల్సింది దాడి చేయడానికి, రక్షణను కట్టుదిట్టం చేయడానికి కాదు.
-సిబెత్... -ఎవరు?
మన్నించండి, మహారాణి.
యువరాణి మాగ్రా, మీరేదైనా చెప్పాలనుకుంటే, చెప్పేయండి.
కంజువా నాశనమైపోవడంతో, అలాగే మీరు చనిపోయారనుకొని చెలరేగిన గందరగోళంతో
పయా బాగా బలహీనపడిపోయింది.
మనం కొత్త రాజధానిని ప్రకటించి ఎంతో సమయం కూడా కాలేదు.
బహుశా మనం మన రాజ్యా వ్యవహారాలను చక్కదిద్దుకుంటూ, మన సేనలని
వ్యవస్థీకరించి, కట్టుదిట్టం చేసుకోవాలేమో,
అదే సమయంలో, త్రివాంటెస్ నుండి మనకున్న విపత్తు దృష్ట్యా జాగరూకత వహించాలి.
అందరూ... వెళ్లిపోండి.
వెళ్లిపోండి!
సిబెత్...
ఇప్పుడు ఏం జరిగిందో విన్నావా?
ఏంటి?
ఈ గది నిండా ఉన్న జనాలు నా అధికారాన్ని నిశ్శబ్దంగా ప్రశ్నిస్తున్నారు,
అసలు వీళ్లు నాకు విధేయంగానే ఉన్నారా అనే అనుమానం కలుగుతోంది.
నాతో వాదులాడే కెప్టెన్.
మన తలలని, మొండాలని వేరుచేయాలని,
మన రాజ వంశాన్ని సమూలంగా అంతం చేసేయాలనే రాజ ద్రోహ ఆలోచనలను
ప్రోత్సహించే రాజకీయ నాయకులు.
అంతటి నమ్మకద్రోహంతో నిండి ఉన్న గదిలో,
నా చెల్లే నాతో విభేదిస్తోంది.
యుద్ధం అంటే మృత్యువును ఆహ్వానించడమే.
నీ అబద్ధం కోసం ఎంతమందిని బలిపశువులను చేయాలనుకుంటున్నావు?
చనిపోయేవారు వీరమరణం పొందుతారు...
పయా కోసం...
మన పిల్లలు నిర్మించే కొత్త లోకం కోసం.
త్రివాంటియన్లు పయాను భూస్థాపితం చేసినప్పుడు,
మనతో పాటు మన పిల్లలు కూడా చనిపోతారు.
మనం వాళ్లని ఓడిస్తామంటే నీకు నమ్మకంగానే లేదు.
దీని కోసం కాకపోతే, ఇక దేని కోసం నేను బతికింది?
దేవుడు నా కడుపులో ఒక చూపున్న బిడ్డని ప్రసాదించాడు,
ఆ బిడ్డకి మన నాన్న పేరు పెడతాను,
మన రాజ్యం ప్రధాన కేంద్రంగా ఈ ప్రపంచంలోకి మరలా చూపు తీసుకురావాలన్నది దేవుని ఉద్దేశం.
అదే నా విధి.
దేవుడా. నువ్వు ఆ విషయాన్ని బాగా గుడ్డిగా నమ్ముతున్నావు.
మనం త్రివాంటెస్ ని ఆక్రమించి,
వారి సైన్యాన్ని మనదాంట్లోకి ఏకం చేసుకొని,
ఈ నేలని ఏలే ఏకైక అసలైన రాజ్యంగా అవతరించనున్నాం.
సిబెత్.
ఇంకో మార్గం ఖచ్చితంగా ఉంటుంది.
స్వయంగా నువ్వే ఏం చేయలేకపోయావు...
నీ అండతో టమాక్టీ జూన్ నన్ను చంపాలని తన కత్తిని తీసినప్పుడు.
దేవుడు దాన్ని జరగనివ్వలేదు కదా.
ఆ క్షణాన్ని నువ్వు మర్చిపోవద్దు, చెల్లి.
అలాగే ఆ రోజు నేనే నిన్ను కాపాడానని, నువ్వు నన్ను కాపాడలేదని కూడా
మర్చిపోవద్దు.
హనీవా.
ఇదే కనుక నా మంచం అయ్యుంటే, దీని మీద నుండి నేనస్సలు లేసేదాన్నే కాదు.
దీన్ని చూపిస్తే ఖచ్చితంగా లేస్తావు.
విలువైన రాళ్లు.
ఇది ఆకాశం నుండి రాలిన ఒక ముక్కలా ఉంది.
దాని మీద ఏం రాసుంది?
"కలకాలం."
చాలా బాగుంది.
కానీ అది నిజం కాదు కదా.
చాలా బాగుంది అనే విషయమా?
కలకాలం అనే విషయం.
బహుశా ఆ అనుభూతి కలకాలం పాటు ఉందేమో.
నన్ను క్షమించు.
లేదు.
పయాన్ రాణి తన కడుపులో చూపున్న బిడ్డ ఉందని ప్రకటించింది.
అంతేగాక, కంజువా రాజధాని నగరాన్ని
దాడి చేసింది మన సైన్యమేనని కేన్ మహారాణి చెప్తోంది.
అయితే మహారాణి వాళ్ల ప్రజలకు అబద్ధం చెప్పింది.
అలాంటప్పుడు, తన కడుపులో పెరిగేది చూపుగల బిడ్డే అని ఆమె నిజం చెప్తుందని
మనం ఎందుకు నమ్మాలి?
ఆమెకి ఆ విషయం ఎలా తెలుస్తుంది?
ఆ బిడ్డ తండ్రికి చూపు ఉంటే ఆ విషయం తనకి తెలిసే అవకాశం ఉంది.
అక్కడే ఆగండి, కమాండర్ జనరల్.
ఎందుకంటే మీరేం చెప్పాలనుకుంటున్నారో నాకు అర్థమైంది.
పయాన్ రాజ్యంలో చూపుగల మగవాడు కనీసం ఒక్కడైనా ఉన్నాడని అనేక కథనాలు ఉన్నాయి.
మీరు జెర్లామరెల్ గురించి మాట్లాడుతున్నారు.
జెర్లామరెల్ అసలు మనిషే కాదు. అది పనీపాటా లేని వాళ్ళు అల్లిన ఒక పాత్ర.
ఆ విషయం మనకి ఖచ్చితంగా తెలీదు.
జనరల్ వాస్, గానైట్లు మన పశ్చిమ సరిహద్దుపై ఆపకుండా
దండయాత్రలు చేస్తూనే ఉన్నారు,
ఇప్పుడు ఒక పుకారు, ఇంకా ఒక పాపిష్ఠి కల్పిత కథ ఆధారంగా మీరు తూర్పు సరిహద్దు ప్రాంతంలో
కూడా సైనిక స్థావరాలను ఏర్పాటు చేయాలనుకుంటున్నారు
ప్రపంచంలోకి చూపు తిరిగి వస్తుంది.
దాని శక్తిని ఏ దేశమైతే ముందుగా
సద్వినియోగం చేసుకుంటుందో, అదే ఈ ప్రపంచాన్ని ఏలుతుంది.
కేవలం ఈ ఊహాగానాల వాదనలను వినీవినీ కౌన్సిల్ కి చిరాకు వస్తోంది.
చూపున్నవారికి ఏ దేశమైతే తమ సమాజంలో సముచిత స్థానం ఇస్తుందో,
అది దాని వినాశనానికే బాటలు వేసుకున్నట్టు లెక్క.
అనుకోకుండా చూపున్న వారు ఎవరైనా పుట్టుకొస్తే,
మన రాజ్యానికి వారిని ముప్పుగా పరిగణించి వారికి మరణ శిక్ష విధించబడుతుంది.
ఇతర దేశాలు అలా అనుకోకపోవచ్చు.
గత 200 ఏళ్లలో మనం ఒక యుద్ధం కూడా ఓడిపోలేదు.
ఇప్పుడు ఓడిపోతామని అనుకోవడానికి పెద్ద కారణం కూడా ఏమీ లేదు.
చూపుపై మీకున్న పిచ్చి, ఒకప్పుడు వ్యూహాత్మక అభ్యాసంగా బాగానే అనిపించింది,
కానీ ఇప్పుడు దాని వల్ల మనం పక్కదారి పట్టే ప్రమాదం ఉంది.
మనం మన శ్రద్ధనంతా పశ్చిమం వైపు ఉంచాలి,
అక్కడ గానైట్ల సైన్యం రోజురోజుకూ పెరిగిపోతూ ఉంది.
జనాలు, సైన్యంతో ఏకీభవిస్తున్నారు.
బ్యాంక్, జనాలతో ఏకీభవిస్తుంది.
కౌన్సిల్ నిర్ణయం తీసుకుంది.
మీ సేవకు ధన్యవాదాలు, కమాండర్ జనరల్.
శుభోదయం.
నాకు నిద్ర వచ్చేసింది.
నిన్ను లేపాలని నాకు అనిపించలేదు.
దేని గురించి ఆలోచిస్తున్నావు?
నిన్ను వదిలేస్తే...
ఏమవుతుందా అని ఆలోచిస్తున్నాను.
నువ్వు కూడా నాతో వచ్చేయవచ్చు.
నాకు ఇక్కడ ఒక జీవితం, కుటుంబం, ఇంకా కెరీర్ ఉంది.
నీకు చూపున్న కారణంగా నిన్ను చంపేస్తారు, అలాంటి చోట ఎందుకు ఉండటం?
నాకు చూపు తప్ప ఇంకేమీ లేదన్నట్టు నువ్వు మాట్లాడుతున్నావు.
నేను త్రివాంటెస్ సైనికురాలిని.
త్రివాంటెస్ కోసం పోరాడి ప్రాణాలు అర్పించి దాన్ని నిర్మించిన మా పూర్వీకులకు
నేను కూతురిని, మనవరాలిని,
మునిమనవరాలిని.
నీ రహస్యం బయటపడితే అదంతా ఎవరూ పట్టించుకోరు.
మనం తూర్పు వైపుకు వెళ్లవచ్చు.
నువ్వు నా సోదరుడిని కలుసుకోవచ్చు.
బహుశా మనలాంటి ఇతర వ్యక్తులని మనం కలుసుకోవచ్చేమో.
మనం ప్రపంచాన్ని మార్చవచ్చు.
మనం ప్రత్యేకమైనవాళ్ళమని నువ్వు అనుకుంటున్నావు.
కానీ అది నిజం కాదు.
మనం... అందరికీ భిన్నంగా ఉన్నామంతే.
మనం భిన్నంగా ఉన్నాం కాబట్టి మనం ప్రత్యేకమైన వాళ్ళమని నా అభిప్రాయం.
చూపు రావాలని రాసి పెట్టుంటే, ఖచ్చితంగా వస్తుంది.
ప్రపంచాన్ని మార్చడం మన కర్తవ్యం కాదు.
మన కర్తవ్యం...
మనం ఉన్న ప్రాంతాన్ని మన చూపు ద్వారా మరింత మెరుగ్గా మార్చడం.
మరి అదెలా చేస్తాం?
అంటే...
ముందు నాకు చదివి వినిపించడం ద్వారా నువ్వు ఆ పని ప్రారంభించవచ్చు.
ఆనందంగా చదివి వినిపిస్తాను.
"ఈ ఉదయం నుండి నేను చేసినవాటితో మొదలుపెట్టి
నీకు నా సాహసాలన్నింటినీ చెప్పగలను," అని ఆలిస్ కాస్త జంకుతూ చెప్పింది.
"కానీ నిన్న చేసిన వాటిని చెప్పి ప్రయోజనం లేదు,
ఎందుకంటే నిన్న నేను వేరే మనిషిని."
ఇతనేనా మహా యోధుడైన... బాబా వాస్.
ఇప్పుడు నువ్వు అసలు యోధుడివే కాదు కదా?
వెనక్కి వెళ్లు!
పైకి లేవకు!
-కిందనే ఉండు! -నా ముక్కు విరగ్గొట్టావు!
సర్.
బాబా వాస్.
నాలుగు రోజులు నరకయాతన అనుభవించావు.
నిజానికి నేను నీకు ధన్యవాదాలు చెప్పాలి.
మన్నించు. నీళ్ళు తప్ప నీకు ఇప్పుడు మద్యం ఇచ్చే స్థితిలో నేను లేను.
కానీ... ఇదుగో.
నీ గొంతు నాకు సుపరిచితమే, మాంత్రికాంతకా.
నా పీడకలల్లో దాన్ని విన్నాను.
టమాక్టీ జూన్.
నువ్వు నా భార్యని చంపేశావు.
నువ్వు నేను చావాలని కోరుకోవడంలో ఏ తప్పూ లేదు.
నీపై, నీ ప్రజలపై నేను ఎన్నో ఘోరాలు చేశాను,
కానీ నీ భార్యను మాత్రం నేను చంపలేదు.
ఏదోక క్షణంలో ఈ ఊచలను దాటి నీ దగ్గరికి వస్తాను.
అప్పుడు నీకు నరకం చూపిస్తాను.
నేను చెప్పేది విను. చంపే ప్రయత్నం మార్గా మీద జరగలేదు, నా మీద జరిగింది.
నీ నోటితో ఆ పేరు పలకకు! నీ నోటితో ఆ పేరు పలకకు!
నేను తనని పల్లెత్తు మాట కూడా అనలేను. తను నాకు యువరాణి.
యువరాణా? నువ్వేం మాట్లాడుతున్నావు?
నువ్వు నోటికొచ్చిందల్లా వాగుతున్నావు, మాంత్రికాంతకా.
నీ భార్య రాజాదిరాజు, వుల్ఫ్ కేన్ కి పుట్టింది.
పయాన్ సింహాసనానికి అసలైన వారసురాలిగా తనని సంరక్షించాల్సిన బాధ్యత నాపై ఉండింది.
అది అబద్ధం. నువ్వు అబద్ధమాడుతున్నావు.
ఈ స్థితిలో కూడా నీతో అబద్ధమాడవలసిన అవసరం ఏముంటుందని ఒకసారి ఆలోచించు.
అయితే, నా భార్య, ఎవరి పిల్లలనైతే పుట్టిననాటి నుండి నువ్వు చంపాలని ప్రయత్నించావో,
ఆమె నీకు యువరాణి అని అంటున్నావా?
నేను చెప్తోంది అదే.
మహారాణితో పాటు ఆమె నన్ను వదిలేసి వెళ్లిపోయినప్పుడు
ఆమే బతికే ఉంది అని కూడా నీకు నేను చెప్తున్నాను.
-అంతే. -కర్రని అటూఇటూ అనాలి, నాన్నా.
అలా అన్నప్పుడు కింద తడుతూ ఉండాలి.
వీలైతే నేలని ప్రతీసారి తాకుతూ ఉండేలా తట్టాలి.
కర్రను బయటపక్కకి పెట్టి తట్టు, నాన్నా.
నువ్వు చాలా చక్కగా చేస్తున్నావు. అంతే. పోనుపోనూ అలవాటైపోతుంది, నాన్నా.
నాతో నేనేదో చంటిపిల్లాడిలా మాట్లాడవద్దు.
వదులు!
ఎవరి సహాయం లేకుండానే నేను వెళ్లగలను! అర్థమైందా?
ఏం చేద్దాం?
అతనికే అలవాటైపోతుందిలే. కాస్త సమయమిస్తే సరిపోతుంది.
దైవ జ్వాల.
నాకు తెలిసిన, అలాగే తెలియని శత్రువుల నుండి నన్ను నువ్వు కాపాడావు.
నీ విధేయురాలికి మార్గం చూపు. బలహీనురాలిని కాకూడదన్న నా సంకల్పానికి శక్తిని చేకూర్చు.
నన్ను చల్లగా చూస్తున్నన్నాళ్ళు... నీ అభీష్టాన్ని నెరవేరుస్తాను.
మహారాణీ?
ఛీ.
మన్నించండి, మహారాణి.
హార్లన్ ప్రభువు, మిమ్మల్ని కలవాలంటున్నారు.
అతని పంపించి, నువ్వు వెళ్లిపో.
అలాగే, మహారాణి.
అవును.
నాకు లావెండర్ పాల స్నానం వాసన అంటే ప్రాణం.
హార్లన్ ప్రభువు,
మీకు హోదాలను మరిచి చొరవ తీసుకొనే అలవాటు బాగా ఉన్నట్టుంది.
దాన్ని కొందరు అమర్యాదగా భావించే అవకాశం ఉంది.
అదేం లేదులెండి.
నా చిన్నతనంలో మీ నాన్న గారి ఆస్థానంలో
మనం గడిపిన క్షణాలను తలచుకొని ఆస్వాదిస్తున్నాను.
కేవలం మహారాణి, సేవకుడి మధ్య ఉండే విధేయత కన్నా, ఆ విధేయత చాలా దృఢమైనది.
మీరేమంటారు?
ఆ విధేయత గురించి మాట్లాడటానికే నేను ఇక్కడికి వచ్చాను.
నాకు ఎన్నెన్నో ఆలోచనలు వస్తున్నాయి.
కొత్త రాజధానిని ప్రకటించిన వెంటనే యుద్ధం ప్రకటించడం, సాహసవంతమైన చర్యే.
-యుద్ధం చేసే ధైర్యం మీకు లేకపోతే... -నాకు ఓడిపోవడానికి మనస్సు ఒప్పదు.
అదృష్టవశాత్తూ, మీరు గెలిచే పక్షానే ఉన్నారులే.
నన్ను పెళ్లి చేసుకోండి.
అహా. ఇలాంటి ప్రతిస్పందన వస్తుందని నేను ఊహించలేదు.
మీ ఆత్మవిశ్వాసం నన్నే ఆశ్చర్యపరిచింది,
బహుశా మీరు ప్రపంచాన్ని కొత్త కోణం నుంచి చూడటం మొదలుపెట్టాలేమో.
మీకు నా అవసరం, నా సైన్యం అవసరం, నా ప్రజల అవసరం ఉంది.
మీ ఉద్దేశం, నా సైన్యం, నా ప్రజలు.
మీరు ప్రపంచంలోనే అత్యంత పెద్ద సైనిక దేశం మీద యుద్ధం ప్రకటిస్తున్నారు.
కనీసం గెలుపు అనే ఆలోచనకైనా,
మీకు ఇక్కడి ప్రతీ వ్యక్తి నుంచి ఎన్నటికీ తరగిపోని విధేయత అవసరం అవుతుంది.
పెన్సా మీ వశం అయితే, పయా మొత్తం మీ చేతుల్లో ఉన్నట్టే.
పెన్సా ఇప్పుడు నా వశంలోనే ఉందనుకున్నానే.
అవును.
మీ ప్రజలు మిమ్మల్ని కాపాడటానికి తమ ప్రాణాలనైనా అర్పిస్తారు, కానీ...
వాళ్లు మంత్రగత్తె అని భావించే మీ శిశువును కాపాడే విషయానికి వచ్చేసరికి,
ఒకట్రెండు సార్లు ఆలోచించే అవకాశం ఉంది.
అదే నేను మిమ్మల్ని పెళ్లి చేసుకుంటే?
నేను చాలా కాలం నుండి ఇక్క చట్టాన్ని పరిరక్షించే ప్రభువుగా ఉన్నాను.
చూపున్నవాడికి పినతండ్రిగా, ఎవరి మనస్సులైతే మార్చాలో వాళ్ళ మనస్సులను నేను మార్చగలను.
మీ స్థానాన్ని మరింత బలపరచడానికి నాకు ఇంతకన్నా మంచి దారి కనబడలేదు.
అలాగే మీ స్థానాన్ని కూడా కదా.
అవును, నాది కూడా.
లేకపోతే నేనెందుకు ఇలా చేస్తాను?
మీరు నా చెల్లిని పెళ్లి చేసుకోవచ్చు.
చూపున్న తన రాజ వంశ సంతానానికి పినతండ్రిగా ఉండండి.
తనకి ఇద్దరు పిల్లలు ఉన్నారు.
మాగ్రాకి ఇదివరకే పెళ్లయింది కదా?
బాబా వాస్ చనిపోయాడు.
ఏదేమైనా, ఆల్కెన్నీ గుడారాల్లో చేసే సంసారం
పయాన్ చట్టం ప్రకారం వివాహం కిందికి రాదు.
మాగ్రా కూడా అలాగే భావిస్తుందని నాకనిపించడం లేదు.
హార్లన్ ప్రభువు, మిమ్మల్ని మీరు తక్కువ అంచనా వేసుకుంటున్నారు.
ఆమెతో మీరు మాట్లాడతారా?
అవును.
ఇప్పుడు ఇలా వచ్చి మీ రాణికి పాదాభివందనం చేయండి.
ద్వారాన్ని తెరువు!
రెండు ఫర్లాంగులు ముందుకు.
కుడి వైపుకు.
రా. మనం ఇక్కడ ఉండకూడదు.
ఒక్క నిమిషం, ఆగు.
నేరుగా ముందుకు.
ఎడమ వైపుకు, రెండు అడుగులు.
ఆ పిల్లాడు చూడగలడు.
నేను ఎడమ వైపుకు అన్నాను!
నువ్వు ఒక్కదానివే అని అన్నావు మరి.
అది ఇడో యొక్క రహస్య కార్యచరణ. ఆ పిల్లాడు జెర్లామరెల్ కొడుకు.
జనరల్ తో అతనికి ఉన్న ఒప్పందం ప్రకారం అతను ఈ పిల్లాడికి శిక్షణ ఇచ్చాడు.
జెర్లామరెల్?
అయితే, అతను ఊరికే అలా...
అలా తన కొడుకుని ఇచ్చేశాడా?
రెన్, వాడొక చిన్న పిల్లాడు!
నన్ను కూడా అలాగే వదిలేశాడు. నీకు అర్థమవుతోందా?
నన్ను చావడానికని వదిలేశాడు.
-నువ్వేమీ చావవులే. -ఇడో నన్ను వదలడని మనిద్దరికీ తెలుసు.
హనీవా.
నిన్ను సురక్షితంగా ఉంచడానికి నేను నా శాయశక్తులా కృషి చేస్తాను. మాటిస్తున్నాను.
నువ్వు నా మీద నమ్మకం ఉంచాలి.
నేను నమ్ముతున్నాను.
వెళ్లు.
జనరల్, సర్.
లెఫ్టినెంట్. ఆ బందీని కింద ఉన్న వీధికి తీసుకురా.
ఎందుకు? ఏం జరుగుతోంది?
అమ్మాయిని కిందికి తీసుకురా. ఇప్పుడే.
నాన్నా?
నాన్నా!
నన్ను క్షమించు. ఇదంతా నా వల్లే జరిగింది.
కడసారిగా నీ కూతురి ఏడుపులను వినే అవకాశాన్ని నీకు ఇవ్వాలనుకుంటున్నాను...
ఆ తర్వాత తనని రిపబ్లిక్ కి పంపించేస్తాను, తను వాళ్లకి ఉపయోగపడుతుంది.
త్రివాంటెస్ ప్రజలారా,
పరమ పిరికి పంద అయిన బాబా వాస్ ని ఇప్పుడు మీ ముందుకు తీసుకువచ్చాను.
హంతకుడు!
ఇతను నా తండ్రి టియో వాస్ ని చంపి, ఈ నగరాన్ని
విడిచి పారిపోయి,
ఇరవై అయిదేళ్ళు అయింది.
కానీ వెయ్యి ఏళ్ళు అయినా కూడా, త్రివాంటియన్ న్యాయం
మరిచిపోదు, తగ్గదు కూడా.
ఇక పోనివ్వండి!
ఒకసారి నగరమంతా తిప్పండి.
అయ్యో, అయ్యయ్యో, నాన్నా.
-వద్దు, ఆపండి. -హంతకుడు!
పిరికిపంద!
-హనీవా! -వద్దు! వద్దు, వద్దు.
వద్దు, దయచేసి నా మాట వినండి. వద్దు.
జనరల్, తనని ఇంకొంత కాలం పాటు నాతోనే ఉంచవచ్చు కదా?
తన నుండి చాలా విశ్వసనీయ సమాచారం తెలుస్తుంది.
లేదు. ఇప్పటికే నీ మీద తన బరువు బాధ్యతలు ఎక్కువ ఉంచాను, రెన్.
అదీగాక, విశ్వసనీయ సమాచారం కాకుండా తనతో మనకు ఇంకా ముఖ్యమైన పని ఉంది.
బందీని నా ఇంటికి తీసుకువెళ్లండి. ఇప్పుడే.
సర్!
తనని తీసుకెళ్లండి!
పద! నడువు. ఇప్పుడే!
ప్లీజ్...
మహరాణి కేన్.
యువరాణి మాగ్రా.
జనాల మధ్య నడవడమా? సాధారణంగా ఇలాంటివి నువ్వు చేయవే.
పెన్సా పౌరులు మొదట్నుంచీ సింహాసనానికి దూరంగానే ఉన్నారు.
వాళ్ల మనస్సులను గెలవడానికి మనం మన చేతనైనంత చేయాలి.
ఓ. మనం చేసేది అదే అన్నమాట. మనం మనస్సులను గెలుచుకొనే పనిలో ఉన్నాం.
అవును. కానీ నీకు ఉపయోగకరంగా ఉండాలనుందంటే,
దీనికన్నా ముఖ్యమైన మరింత వ్యూహాత్మక అడుగులను మనం చాలా వేయవచ్చు.
-వ్యూహాత్మక అడుగులా? -హార్లన్ కి నువ్వు పెళ్ళాడతావని చెప్పా.
ఏంటి?
-ఏంటి? కామెడీ చేస్తున్నావు. -లేదు.
కేన్ మహారాణి...
అయితే నువ్వు నేననుకున్నదాని కన్నా పిచ్చిదానివి.
నువ్వు మరీ అతిగా ఆలోచిస్తున్నావు. ఇది కేవలం ఒక వ్యావహారిక ఒప్పందం మాత్రమే.
నీకు ఇదేంటో తెలుసా?
సరిగ్గా ఏర్పడని దైవెముక.
ఇది వివాహబంధం తాలూకు గుర్తు, నా కోసం నా భర్త బాబా వాస్ దీన్ని చేశాడు.
ఆల్కెన్నీ వివాహాలను పయాన్ చట్టం గుర్తించదు.
కాబట్టి ఒకవేళ బాబా వాస్ బతికే ఉన్నా కానీ అతడిని నువ్వు మోసం చేసినట్టేమీ కాదు.
నువ్వు మామూలు తిరుగుబోతువి కాదు.
నువ్వు నన్ను ఇష్టమొచ్చినట్టు తిట్టుకో,
కానీ నేను నీ పిల్లలకు పయాన్ ని ఓ సురక్షిత ప్రదేశంగా చేస్తానని మాటిచ్చాను, అదే చేశాను.
కానీ మనం ఎంత ప్రమాదకర పరిస్థితుల్లో ఉన్నామో నువ్వు గ్రహించలేకపోతున్నావు.
హార్లన్ కి కంజువా విషయంలో ఏదో జరిగిందని అనుమానంగానే ఉంది.
మనం అతని నగరాన్ని తీసేసుకున్నాం. మన వల్ల అతనికి కనీసం ఒక్క ప్రయోజనమైనా దక్కకపోతే,
మన మీద దారుణమైన తిరుగుబాటు జరిగే ప్రమాదముంది.
నువ్వన్నట్టుగానే, మనకి హార్లన్ కావాలి, అలాగే అతని నియంత్రణలో ఉన్న సైన్యం కూడా కావాలి,
మన అవసరాలు తీరే వరకూ మనకి కావాలి.
-అయితే అతడిని నువ్వే పెళ్లి చేసుకో. -చేసుకొని అతడిని రాజు చేయాలా?
నువ్వు శాంతించిన తర్వాత దీని గురించి మనం మళ్లీ ఇంకోసారి చర్చిద్దాం.
లేదు, ఆ ప్రసక్తే లేదు.
పాపిష్ఠిది! మహారాణి పాపిష్ఠిది.
మాంత్రికుల పక్షపాతి! అది మహా పాపం.
ఆ మంత్రగత్తెని తగలబెట్టండి!
తనని కాల్చేయండి! తన కుటుంబం మొత్తాన్ని కాల్చేయండి!
-వాళ్ళెవరో చూడు. -వెంటనే.
-మహారాణిని కాల్చేయండి! కాల్చేయండి! -తనని కాల్చేయండి!
మంత్రగత్తె!
చెప్పా కదా, నువ్వు ఊహించలేనంత ప్రమాదకర పరిస్థితుల్లో మనం ఉన్నామని.
తనని తగలబెట్టేయండి!
లేదు.
షో.
-నువ్వు అబద్ధమాడుతున్నావు. -ఓటమి ఒప్పుకో, ఆ తర్వాత నువ్వే చూడవచ్చు.
బాబా వాస్?
ఎవరు నువ్వు?
నీకు సాయపడుతున్నాని తెలిస్తే ప్రాణం పోగొట్టుకోగల ఒక అమ్మాయిని.
కనుక, దయచేసి మనం ఇక్కడి నుండి బయటపడేదాకా ప్రశ్నలేవీ అడగవద్దు.
-మనం ఎక్కడికి వెళ్తున్నాం? -నిన్ను హనీవా దగ్గరికి తీసుకెళ్తున్నాను.
-తను ఎక్కడ ఉందో నీకు తెలుసా? -తెలుసు, కానీ మనం త్వరగా బయలుదేరాలి.
గార్డుల సంగతి నేను చూసుకున్నా, కానీ తర్వాత షిఫ్ట్ వాళ్ళు వచ్చేలోపు మనం వెళ్లిపోవాలి.
బాబా వాస్.
నువ్వు ప్రాణాలతో బయటపడాలనుకుంటే, నీకు చాలా సాయం అవసరమవుతుంది.
నేను నీ కోసమే ఇక్కడికి వచ్చాను.
నువ్వు మాగ్రా దగ్గరికి వెళ్లాలనుకుంటున్నావు, అలాగే నేను కూడా.
తన అక్క ఈపాటికే తనని మోసం చేయకపోయుంటే,
ఆ మోసం ఏ క్షణంలోనైనా చేయవచ్చు.
నిన్ను ఎలా నమ్మగలను, మాంత్రికాంతకా?
మహారాణి ఆలోచనా విధానం నాకు బాగా తెలుసు.
తన కోసం ఎలా వెతకాలి, ఎక్కడి నుండి మొదలుపెట్టాలో కూడా నీకు తెలీదు.
ఒకవేళ నువ్వు తనని కనిపెట్టినా, తన చుట్టూ మాంత్రికాంతకులుంటారు. నా మాంత్రికాంతకులు.
నేను టమాక్టీ జూన్ ని విడుదల చేయను.
అతను కూడా వస్తాడు.
నిన్ను విడుదల చేయడం ద్వార ఇప్పటికే నేను రాజద్రోహానికి పాల్పడుతున్నాను.
మాంత్రికాంతకుల జనరల్ ని విడుదల చేయడం ద్వారా దాన్ని మరింత తివ్రతరం చేసుకోలేను.
ఎంత చేసినా నిన్ను ఒక్కసారే కదా ఉరి తీయగలిగేది.
వెళ్తే అందరం వెళ్లాలి, లేపోతే ఇక్కడే చావాలి.
పద.
ఇటు వైపు.
దీని వల్ల మన మధ్య ఉన్న వైరంలో ఏ మార్పూ ఉండదు.
నాకు నీ అవసరం తీరిపోయిన మరుక్షణం,
నీ పేగులు తీసి, నీకే తినిపిస్తాను.
అది న్యాయబద్ధమైనదే.
గార్డుల ఆయుధాలను తీసుకోండి.
నువ్వు చాలా వేగంగా నడుస్తున్నావు. నీ కర్ర నేలని సరిగ్గా తాకడం కూడా లేదు.
నీకు చూపు ఉంది కదా?
నువ్వు నమ్మినా నమ్మకపోయినా, నేను ఆ రహస్యాన్ని చాలా చక్కగా దాచగలను.
వెళ్దాం పదండి.
హనీవా.
కంగారు పడకు. ఆ పని నీ బాబాయ్ అయిన ఇడో చేయడు.
నువ్వు సహకరించకుంటే... అది ఇంకాస్త ఎక్కువ సమయం తీసుకుంటుంది, అంతే.
-అంతా ఓకేనా! -ఓకే.
ఓకే!
సూపర్. ఇది హనీవాకి ఇవ్వు.
తనని ఇడో ఎక్కడో పై అంతస్థులో ఉంచుంటాడు.
మనిద్దరం విడిపోయి తనని వెతుకుదాం.
మన వెంటపడేవారిని టమాక్టీ ఇక్కడే ఉండి అడ్డుకుంటాడు.
దానికి ఒక్కరే సరిపోరు.
అతనొక్కడే వంద మందితో సమానం.
మెట్లు ఉన్నాయి.
భయం వద్దు.
నేను సుకుమారంగా కానిచ్చేస్తాను.
వద్దు, వద్దు!
వద్దు!
[సంకేతాలతో] నువ్వు నేరుగా వెళ్లి చూడు. నేను అవతలి వైపు చూసి వచ్చి నిన్ను కలుస్తా.
పర్వాలేదు, ఏం కాలేదు.
నన్ను మన్నించు.
-నువ్వు వస్తావని నాకు తెలుసు. -నన్ను క్షమించు.
నేను ఒక్కదాన్నే రాలేదు.
దీన్ని నీకు ఇవ్వమని బాబా వాస్ చెప్పాడు. పద.
నువ్వు వెళ్లిపోయినప్పుడు కూడా నీకన్నా నేనే చిన్నవాడిని,
నీకన్నా బలహీనుడిని కూడా.
ఇప్పుడు అది అటూఇటూ అయిందని నువ్వు గ్రహించే ఉంటావు.
నిజం చెప్పాలంటే, నీలో రవ్వంతైనా పోరాట పటిమ ఉంటుందని ఆశించాను.
ఇది కదా సరైనదంటే...
మన తండ్రి కత్తితోనే నేను నిన్ను చంపడం.
ఇడో. నన్ను క్షమించు.
కానీ దయచేసి, నా చావుతో దీన్ని ఆపేయ్.
హనీవాని ఇక్కడి నుంచి పంపేయ్. నిన్ను వేడుకుంటున్నాను.
చచ్చే ముందు ఓ విషయం తెలుసుకో, అన్నయ్యా.
హనీవా తన తక్కిన జీవితమంతా నా చెరసాలలో బతుకుతుంది,
ఒక సానిలా బతుకుతుంది...
నా సైన్యం కోసం చూపున్న పిల్లలను కంటుంది,
తను కనలేని స్థితికి వచ్చేదాకా కంటూనే ఉంటుంది.
ఇక తను పిల్లలని కనలేకపోయినప్పుడు...
నేను తన పీక కోసి,
నిన్ను ఏ ఎరువుల గొయ్యలో అయితే పడేస్తానో
తనని కూడా అదే గొయ్యలో పడేస్తాను.
ఆయన్ని వదిలేయ్.
ఆయన్ని వదిలేయ్!
-హనీవా. -నాన్న.
నీకు ఏం కాలేదు కదా?
మనం వెళ్లిపోవాలి. పద.
నన్ను అతని దగ్గరికి తీసుకెళ్లు.
మళ్లీ నువ్వు నా పిల్లల జోలికి వస్తే,
ఈ చెత్త నగరమంతా తగులబెట్టేసి...
నిన్ను వదిలిపెట్టి వెళ్లిపోతాను,
అలా నువ్వు కూడా ఆ సెగలో కాలిపోతావు.
అదీలెక్క.
అదీ నాకు తెలిసిన బాబా వాస్!
మనం బయలుదేరాలి.
టమాక్టీ జూన్.
హనీవా! వద్దు, వద్దు.
హనీవా. వద్దు. అతను మన పక్షానే పోరాడుతున్నాడు.
ఇతను అమ్మను చంపేశాడు.
నేను చెప్పేది విను. మీ అమ్మ చనిపోలేదు.
ఏంటి?
నువ్వేం మాట్లాడుతున్నావు?
నేను తర్వాత అంతా వివరంగా చెప్తాను.
విను, ఇప్పుడు మనం వెళ్లిపోవాలి.
తను సురక్షితంగానే ఉందా?
అది మనకి ఇంకా తెలీదు. అందుకే మనం అతడి మీద నమ్మకం ఉంచాలి.
హనీవా, చెప్పేది విను. నన్ను చూడు. మనం వెళ్లాలి.
దయచేసి విను.
ఎడమ వైపుకు, తూర్పు ద్వారం వద్దకు పదండి.
మాతో పాటు వచ్చేయ్.
నేను రాలేను.
దయచేసి నా మాట విను.
కలకాలం.
హనీవా!
బయలుదేరు.
హనీవా.
కోరా!
కోరా?
ఆమె, బిడ్డ చనిపోయిందని చెప్పింది.
నా దుప్పట్ల మీద అంతా రక్తం కారిపోయింది, ఆ రక్తంలో వాడు ఉన్నాడు.
నువ్వు ఆమెని చంపేశావే.
ఆమె అంటోంది,
"ఒక్కోసారి కడుపులో బిడ్డ పూర్తిగా ఎదగదు. మరీ బలహీనంగా ఉంటుంది," అట.
మహారాణి.
నా కడుపులో ఏం పెట్టావు నువ్వు?
నువ్వు ఏం అడిగావో, అదే చేశాను.
నేను అడిగింది ఇది కాదు.
నువ్వు ఆమెని చంపుండాల్సింది కాదు.
నేను తనని ఖచ్చితంగా చంపాలి.
ఈ విషయం ఎవరికీ తెలియకూడదు.
నేను నాకు బిడ్డ పుడుతుందని, అది కూడా చూపు గల బిడ్డ పుడుతుందని ప్రకటించాను.
నేను పిచ్చిదాన్ని అని అనుకుంటారు.
నేను మళ్లీ నీతో పడక పంచుకుంటాను.
నీకో శక్తివంతమైన బిడ్డని ఇస్తాను.
అయ్యో అమాయకుడా.
పిచ్చి అమాయకుడా.
ఉపశీర్షికలను అనువదించినది: అలేఖ్య